ประสารคาดสินเชื่อแบงก์พาณิชย์โต 10%
ผู้ว่าฯ ธปท.คาดสินเชื่อธนาคารพาณิชย์ปีนี้โตได้ 10% ตามเป้าตามเศรษฐกิจฟื้น
22 ต.ค. 2553

ผู้ว่าฯ ธปท.คาดสินเชื่อธนาคารพาณิชย์ปีนี้โตได้ 10% ตามเป้าตามเศรษฐกิจฟื้น
นายประสาร ไตรรัตนวรกุล ผู้ว่าการ ธนาคารแห่งประเทศไทย (ธปท.) เปิดเผยว่า คาดว่า สินเชื่อธนาคารพาณิชย์ปีนี้จะเติบโตได้ในระดับ 10% ตามเป้าหมาย เนื่องจากช่วงไตรมาส 3/53 สินเชื่อขขยายตัวได้สูงมาก ทำให้ผลประกอบการกลุ่มธนาคารออกมาดี ซึ่งเป็นผลมาการฟื้นตัวของเศรษฐกิจ ถือเป็นโอกาสที่ดีต่อภาคธุรกิจที่มีความต้องการสินเชื่อ  
สำหรับส่วนต่างอัตราดอกเบี้ยสุทธิ(NIM)จะดูเป็นรายธนาคารไม่ได้ แต่จะต้องพิจารณาเป็นภาพรวม อย่างไรก็ตาม NIM ไม่ได้มีความหมายมากนัก 
อย่างไรก็ตาม กรณีของปัญหาน้ำท่วมที่ธนาคารพาณิชย์จะลดค่าธรรมเนียมให้ลูกค้านั้น นายประสาร กล่าวว่า ธนาคารพาณิชย์มีนโยบายช่วยลูกค้าอยู่แล้ว แต่เบื้องต้นธนาคารต้องดูแลตัวเองก่อน เพราะถูกน้ำท่วมเหมือนกัน